Вежа Белен

Беленская вежа ( — «вежа Віфлеема») — умацаванае збудаванне (форт) на востраве ў рацэ Тэжу ў аднайменным раёне Лісабона. Пабудавана ў 1515—1521 гадах у гонар адкрыцця Васка да Гама марскога шляху ў Індыю і служыла па чарзе невялікай абарончай крэпасцю, парахавым складам, турмой і мытняй.

Чатырохпавярховае збудаванне вышынёй 35 метраў з’яўляецца ўзорам мануэлінскага архітэктурнага стылю, характэрнага для Партугаліі эпохі Адраджэння, аднак амаль згубленага цяпер. У XIX стагоддзі помнік стаў аб’ектам цікавасці і гонару партугальскіх рамантыкаў, была здзейснена капітальная рэстаўрацыя. У 1983 годзе вежа і бліжэйшы манастыр іеранімітаў Жыронімуш былі абвешчаны ЮНЕСКА помнікамі Сусветнай культурнай спадчыны. У наш час вежа адкрыта для наведвання.

 Гл. таксама 
 Замак Святога Георгія

 Спасылкі 
 Дакументы з сайта Сусветнай спадчыны
 Гісторыя і архітэктура Вежы Белен 

Катэгорыя:Палацы Партугаліі
Катэгорыя:Вежы Партугаліі
Катэгорыя:Збудаванні Партугаліі ў гатычным стылі
Катэгорыя:Музеі Лісабона
Катэгорыя:Сусветная спадчына паводле алфавіта
Катэгорыя:Славутасці Лісабона